text: Motorvej lukkes i nat
  19 juni 2013 kl. 08.39
  Motorvej E45 over Vejle Fjord i sydgående retning bliver lukket fra klokken 19.00 onsdag aften til torsdag morgen klokken 6.00, fordi Vejdirektoratet skal lægge slidlag på den nye vej.
  De sydgående spor lukkes mellem Vejle Nord og Vejle Syd, og trafikken bliver ledt gennem Vejle by.
  Mandskab fra politihjemmeværnet er udkommanderet til at lede trafikken gennem Vejle. Bilisterne får også hjælp fra skiltning og styring af trafiklys.
  Vejdirektoratet har valgt at lukke vejen helt for at få arbejdet udført hurtigt.
  5. juni blev der lagt slidlag på de nordgående spor. Lukningen motorvejen gav først på aftenen omfattende køer og lang rejsetid ned gennem Vejle by.
  Når asfaltarbejdet er overstået i sydgående retning, er der seks spor på strækningen i begge retninger, men altså kun på en strækning på 3,5 kilometer over broen.
  Resten af den nye motorvej på 13 kilometer mellem motorvejsfletningen ved Skærup og Vejle Nord åbner til efteråret.
  